Държавен вестник, бр. 3, 2024 г., стр. 23

БРОЙ  3	
Д Ъ Р Ж А В Е Н  В Е С Т Н И К 	
СТР.  23  
Лицата, на които е отказана акредитация, 
могат да подадат заявление за акредитация 
отново след представяне на доказателства, 
че са отстранени несъответствията с изис­
кванията за акредитация и с процедурите за 
акредитация на агенцията.
Акредитирано лице, желаещо да получи 
акредитация по друг стандарт, следва да про­
цедира както при нова регистрация.
4.2. Предварително проучване
Предварителното проучване представлява 
преглед на документите и записите и оценка 
на тяхното съответствие с изискванията за 
акредитация.
Предварителното проучване при преакре­
дитация и разширяване на обхвата на акре­
дитация включва и преглед на резултатите 
от проведените оценки от предходния цикъл 
на акредитация.
В етапа на предварително проучване за 
първоначална акредитация, при изразено 
писмено желание на заявителя, може да бъде 
проведена предварителна оценка на място.
Предварителното проучване се извършва 
от определения водещ оценител, който да 
направи преглед на предоставените от канди­
дата за акредитация, документи и записи по 
т. 4.1 и оценка по документираната система 
за съответствие с приложимите изисквания 
за акредитация. При необходимост може да 
бъде включен технически оценител/експерт. 
Предварителното проучване завършва с 
доклад от водещия оценител със заключение за 
съответствие с изискванията за акредитация и 
предложение за следващ етап на процедурата.
4.2.1. Предварително проучване (преглед 
на документи)
Предварителното проучване се провежда 
до един месец от датата на откриване на 
процедурата за акредитация, за което на кли­
ента се предоставя доклад от предварително 
проучване. В този срок, ако са констатирани 
пропуски, които възпрепятстват провеждане 
на оценка на място, на ООС се предоставя 
констативен доклад и срокът за предвари­
телното проучване се удължава с един месец 
(до два месеца от откриване на процедурата).
В рамките на десет дни от получаване на 
констативния доклад заявителят е длъжен 
да представи в ИА БСА документирани до­
казателства за отстраняване на пропуските.
4.2.2. Предварително проучване (чрез 
предварителна оценка на място)
Предварителната оценка на място позво­
лява да се определи и формулира в детайли 
обхватът на акредитация на кандидата, да се 
направи оценка на готовността му за пре­
минаване към първоначална оценка, както 
и да се подпомогне нейното планиране. 
ООС е длъжен да предостави възможност на 
ИА БСА да извърши предварителна оценка на 
място в срока на предварителното проучване. 
Предварителната оценка на място при­
ключва с предоставяне на доклад в срока на 
предварителното проучване (до един месец 
от откриване на процедурата) или при кон­
статиране на пропуски с предоставяне на 
констативен доклад (BAS QА 2.1.1) в деня на 
приключване на оценката на място. В рамките 
на десет дни от получаване на констативен 
доклад (BAS QА 2.1.1) заявителят е длъжен да 
представи в ИА БСА документирани доказа­
телства за отстраняването на констатираните 
пропуски (BAS QА 2.1.1).
И при двата случая по т. 4.2.1 и т. 4.2.2 
клиентът подава документи с писмо, в което 
подробно са описани проведените коригира­
щи действия във връзка с констатациите от 
предварителното проучване и приложените 
документи.
В разширения срок на предварителното 
проучване (два месеца от откриване на проце­
дурата) ИА БСА е длъжна да направи оценка на 
представените документирани доказателства и 
да уведоми заявителя относно продължението 
на процедурата за акредитация.
В случай че пропуските не са отстранени 
или сроковете не са спазени, БСА решава как 
да продължи процедурата по акредитация, а 
именно: извършване на оценка на място или 
отказ от акредитация/преакредитация или 
временно спиране/органичаване/отнемане на 
акредитацията при оценки за преакредитация.
4.3. Оценяване
4.3.1. Принципи и методи
Ако е налице положително експертно за­
ключение от предварителното проучване, се 
извършва оценка на място от екип от оцени­
тели, чиято цел е да оцени съответствието с 
изискванията за акредитация.
Оценяването на ООС включва един или 
повече от следните методи на оценка:
a) Преглед на документи и записи – оценка 
на документи от системата за управление 
на ООС за съответствие с изискванията 
за акредитация (вж. т. 3.). Преглед на за­
писите на ООС от извършената дейност, 
за управление на компетентността на 
персонала, от контрола на качеството, 
вътрешни одити, прегледи от ръковод­
ството, доклади от предходни оценки, 
доклади от оценки на други органи по 
акредитация и др.
b) Офис оценка – оценка на практическото 
прилагане на документираната система 
за управление на ООС чрез оценка на 
документирани доказателства.
c) Наблюдение (witness) – наблюдение и 
оценка на дейности, извършвани от ООС 
(такива, като изпитване; калибриране; 
сертификация на продукти, на системи, 
на персонал; контрол; заверяване на